ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት “መሬት ዓድና ክንረግጽ” ኢለን ዝምሕጸና ኢትዮጵያውያን ኣብ ሊባኖስ 23 ሰነ 2020 ምንጪ ስእሊ, Getty Images መግለጺ ስእሊ, ኢትዮጵያውያን ሃገረ ሊባኖስ፡ ንብዙሓት ዓሰርተታት ዓመታት ርእያቶ ዘይትፈልጥ ናይ ቁጠባ ውድቀት ኣጋጢሙዋ ኣሎ። ነዚ ስዒቡ ድማ ኣብታ ሃገር ዝርከባ ኢትዮጵያውያን ናይ ገዛ ሰራሕተኛታት ንጸገም ተቓሊዐን ኣለዋ። ብምኽንያት እዚ ውድቀት ቁጠባ፡ ቆጸርተን መሃያ ክኸፍሉወን ስለ ዘይከኣሉ፡ ብዙሓት ኢትዮጵያውያን ናብ ግዳም ወጺአን ኣለዋ። ኣብ ሊባኖስ ብዙሕ ዓመታት ዝተቐመጠት ትነበብ ሃይሉ፡ ብዙሓት ኢትዮጵያውያን ሰራሕተኛታት ብኣስራሕተን ኣብ ግዳም ተደርብየን ምህላወን ትዛረብ። “ኣብ ግዳም ካብ ምድርባይ ይሓይሽ” ብምባል መጽለሊ ቤትን ምግብን ክረኽባ ኢለን መሃያ ከይተኸፈለን ዝሰርሓ ዘለዋ ኢትዮጵያውያን ውሑዳት ዘይምዃነን’ውን ትገልጽ። "መብዛሕትኦም ናብ ስደት ወጺኦም እንረኽቦም መኪናን ገዛን ዘለዎም'ዮም" ኢትዮጵያዉያን ስደተኛታት ኣብ ገማግም ባሕሪ የመን ጥሒሎም ኣብ ስዑድ ዓረብ፡ ኣብ ኣፍ ሞት ዝርከቡ ኢትዮጵያውያን ስደተኛታት ውድቀት ቁጠባ ሊባኖስ ናይታ ሃገር ባጤራ፡ "ፓውንድ ሊባኖስ" ምስ ዶላር ክነጻጸር እንከሎ፡ ወዲቑ እዩ። 70 ሚኢታዊት ዋግኡ እዩ ስኢኑ። ኣብ ዓለምና፡ ዘይተኸፍለ ብዙሕ ዕዳ ካብ ዘለወን ሃገራት፡ ሊባኖስ ኣብ ሳልሳይ ደረጃ እያ ትስራዕ። እዛ ሃገር፡ ሸቕሊ ኣልቦ ዝኾኑ መናእሰይ ብዘልዓልዎ ናዕቢ ክትሕቆን’ውን እያ ጸኒሓ። ብሰንኪ ለበዳ ኮሮናቫይረስ ዝተነብረ እገዳታት ድማ፡ ነቲ ኩነታት ከም ዘጋድዶ እዩ ዝግለጽ። እዚ ውድቀት ቁጠባ፡ ኣብ ሊባኖስ ንዝሰርሓ ብኣማኢት ኣሸሓት ዝቑጸራ ኢትዮጵያውያን ሰራሕተኛታት ዓብዪ ብድሆ ሒዙለን እዩ መጺኡ። "ማዳም .
